கேள்வி: திவ்யா கோகுல்நாத் - ஆரம்பகால வாழ்க்கை மற்றும் கல்வி பற்றி விளக்கவும்.
பதில்: திவ்யா கோகுல்நாத் பெங்களூர் பிறந்தார். இவரின் தந்தை அப்போலோ மருத்துவமனை சிறுநீரகவியல் மருத்துவர் மற்றும் இவரின் தாயார் தூர்தர்ஷன் ஒளிபரப்பு நிறுவனத்தில் நிரலாக்க நிர்வாகியாக இருந்தார். இவர் பெற்றோருக்கு ஒரே குழந்தை ஆவார். குழந்தை பருவத்தில், இவருடைய தந்தை இவளுக்கு அறிவியலைக் கற்பித்தார். திவ்யா பிராங்க் அந்தோனி பொதுப் பள்ளியில் தனது பள்ளிப்படிப்பை முடித்தார் மற்றும் பெங்களூருவில் உள்ள ஆர்வி பொறியியல் கல்லூரியில் உயிரித் தொழில்நுட்பம் இளங்கலை தொழில்நுட்பம் பயின்றார். 2007 இல் பட்டம் பெற்ற பிறகு, இவர் தனது ஜிஆர்இ தேர்வு தயாரிப்பு பாடத்தை கற்பிக்கும் பைஜு ரவீந்திரனை சந்தித்தார். வகுப்புகளுக்கு இடையில் இடைவேளையின் போது இவர் கேள்விகள் கேட்ட விதத்தினை வைத்து பைஜு இவளை ஆசிரியராக ஊக்குவித்தார். ஆசிரியராக இவரது வாழ்க்கை 2008 இல் தொடங்கியது 21 வயதில். 2020 ஆம் ஆண்டில், இவர் ''ஃபார்ச்சூன் இதழ்'' , "இது 100 மாணவர்களைக் கொண்ட ஓர் அரங்க பாணியிலான வகுப்பு. இவர்கள் என்னை விட ஓரிரு வயது இளையவர்கள், அதனால் முதிர்ச்சியடைந்தது போன்ற தோற்றத்திற்கான வகையில் நான் வகுப்பிற்கு சேலை அணிந்து சென்றேன். " என்று கூறினார் இவரது கற்பித்தல் வாழ்க்கையில், இவர் கணிதம், ஆங்கிலம் மற்றும் தர்க்க ரீதியான பகுத்தறிவைக் கற்பித்தார்.
கேள்வி: திவ்யா கோகுல்நாத் - தொழில் வாழ்க்கை பற்றி விளக்கவும்.
பதில்: 2011 ஆம் ஆண்டில், திவ்யா தனது கணவருடன் இணையதள கல்வி தளமான பைஜூவை இணைந்து நிறுவினார். முதலில், நிறுவனம் பள்ளி கல்வியை ஆதரிக்க தனிப்பட்ட கல்வியை வழங்கியது, மேலும் 2015 இல், நிகழ்பட பாடங்களுடன் ஒரு இணையத்தள செயலியை அறிமுகப்படுத்தியது. திவ்யா ஒரு ஆசிரியையாக நிகழ்படங்களில் தோன்றினார். இந்தியாவில் கோவிட் -19 ஊரங்கின் போது, கோகுல்நாத் பயனர் அனுபவம், உள்ளடக்கம் மற்றும் நிறுவன விளம்பரம் ஆகியவற்றை நிர்வகித்தபோது, பைஜுவின் இலவச அணுகலை வழங்கியது, மேலும் மார்ச் மற்றும் ஏப்ரல் 2020 இல் மொத்தம் 50 மில்லியனுக்கு 13.5 மில்லியன் பயனர்களைச் சேர்த்தது, செப்டம்பர் 2020 க்குள் 70 மில்லியன் மாணவர்கள் மற்றும் 4.5 மில்லியன் சந்தாதாரர்களை அடைந்தது. ''போர்ப்ஸ்'' கூற்றுப்படி, 2020 ஆம் ஆண்டு நிலவரப்படி, திவ்யா, இவரின் கணவர் பைஜு ரவீந்திரன் மற்றும் இவரது சகோதரர் ரிஜு ரவீந்திரன் ஆகியோரின் மொத்த நிகர மதிப்பு $ 3.05B ஆகும். கல்வியின் எதிர்காலம், பெற்றோர்கள் மற்றும் STEM துறைகளில் பெண்களின் பங்கேற்பு உள்ளிட்ட கருப்பொருள்களில் திவ்யா இணையத்தளத்தில் எழுதி வருகிறார். இவர் பெண் தொழில்முனைவோருக்கான சவால்கள் பற்றி ''மிண்ட் ஸ்டார்டப் டயரீஸ்'' மற்றும் இந்தியாவில் கல்வி தொழில்நுட்பம் பற்றி ''வோக் இந்தியாவில்'' பைஜு ரவீந்திரனுடனிணைந்து ஒரு கட்டுரையை எழுதினார்.